LidanRubinov/Halacha-QA huggingface dataset:
שאלה: זמן מניין פועלים: בזמן האחרון התחלתי לעבוד בימי ראשון בירושלים. דבר אשר מצריך ממני לצאת מהבית מוקדם מאוד ולהגיע לשם עד 8:30-8:45. אני מתפלל יחיד, אך שמתי לב שבעוד שהנץ הוא ב-6:25 ואילך אני מגיע לעמידה ב- 6:15 לפעמים קצת לפני כן. האם מותר להתפלל בזמן זה, האם זה נחשב לתפילת פועלים?
תשובה: כשאין ברירה מותר לכתחילה להתפלל מעלות השחר, ולכן מותר לך להתפלל בזמן זה. כדאי להשתדל למצוא מניין בשעות אלו. ואם אין במקום מגוריך, אפשר לחפש מניין בירושלים.
שאלה: חוסר יכולת ללכת לביהכ"ס בראש השנה: הרב בתקופה האחרונה, עברתי משבר שבעקבותיו אני לא יוצאת מביתי כבר כמה חודשים. ברוך ה אני נמצאת בטיפול ויש סביבי משפחה תומכת ואני בדרך הנכונה. עוד 3 ימים ראש השנה ואיני מרגישה עדיין עם מספיק כוח בשביל לעשות את הצעד המשמעותי של לצאת מהבית. אני עובדת על זה כ"כ קשה ומכוונת לשם ובעז"ה זה יקרה בקרוב. אך כרגע אני מרגישה שזה עוד מוקדם לי ושיציאה כזו יכולה לדרדר אותי אחורה. נורא קשה לי עקב עניין התפילות ותקיעת השופר כיוון שזה משהו שאף פעם לא הפסדתי. אין לי ספק שאני אתפלל בבית, אך קשה לי המחשבה שאולי אני אענש עוד יותר בגלל שאני לא אשמע שופר ואתפלל בבית הכנסת. בבקשה אשמח לעצתך.
תשובה: הצטערתי לשמוע על מצבך ושמחתי לראות שאת בדרך הנכונה. בעז"ה מכאן ולהבא תעלי על דרך המלך. הפתרון הטוב ביותר הוא שבעל התוקע יבוא לביתך, זהו דבר מקובל מאוד אצל חולים וקשישים שקשה עליהם היציאה, ואני בטוח שבראש השנה תמצאי יהודי שישמח לגמול איתך חסד. שנה טובה ובשורות טובות
שאלה: ברכה על נר יו"ט: האם התימנים השאמים (שהולכים ע"פ מרן השו"ע ומרן השת"ז) נהגו לברך על נר יו"ט? לכבוד הרב שליט"א.
תשובה: צריך לברך על נר יום טוב אלא אם כן יש מנהג ברור של הקהילה שלא לברך. רוב התימנים בירכו על נר יום טוב.
שאלה: כשרות עוף ירושלים: מה רמת הכשרות של עוף ירושלים עם השגחת מהדרין של מועצה דתית גן רווה? מוזר שמשחטה שנמצאת בירושלים צריכה לרוץ לגן רווה לקבלת הכשר.
תשובה: משחטת עוף ירושלים לא נמצאת בירושלים. בעיקרון, אם המשחטה נמצאת במקום אחד וההשגחה של מקום אחר הדבר מעלה חשד וצריך לבדוק.
שאלה: להתפלל בכותל בנוסח אחר: לכם, אני תימני ומתפלל רק בתימנית ניסיתי להתפלל בסגנון אחר, כגון: ספרדי או אשכנזי, ואני פשוט לא יכול לא נהנה מהתפילה, ועכשיו אני רוצה ב"ה כל יום שישי להתפלל בכותל. עצם השאלה: האם אני אחפש בית כנסת של תימנים או ללכת מול הכותל ולהתפלל, ואתה יודע קצת קשה להתענג על התפילה?
תשובה: באופן פרטי אתה יכול להתפלל את התפילה בנוסח שלך. גם אם אתה מתפלל במניין אשכנזי או ספרדי אתה יכול להתפלל שמונה עשרה בנוסח שלך. מאחר ואתה בא רק מידי פעם, יותר חשוב להתפלל מול הכותל מאשר במנגינה שאתה רגיל. את שמונה עשרה תתפלל בנוסח שלך.
שאלה: צלחת קורל חלבית שחוממה עם מאכל בשרי: 1. צלחת קורל חלבית, לא בן יומו, הוכנס למיקרוגל חלבית לחמם תפוחי אדמה. התפוחי אדמה היו שאריות מתבשיל בשרי. מה דינו של הצלחת? של המיקרוגל? האם אפשר להכשיר צלחת של קורל? האם הכשרת כלי קורל שונה לתימנים? בתי נשואה לתימני. 2. חביתה פרווה שתוגן במחבת חלבית (נראה לי נקיה ולא בן יומו) הוגש בצלחת בשרית. מה דינו של הצלחת?
תשובה: 1. האוכל וודאי שמותר. יש להכשיר את הצלחת במים רותחים. 2. זה נ"ט בר נ"ט ולכן הצלחת לא נאסרת.
שאלה: יונתן יהונתן בתנ"ך: למה לפעמים כתוב בתנ"ך "יהונתן" ולפעמים "יונתן"?
תשובה: הרד"ק בספר שמואל א' יג, ב הרגיש בזה וציין זאת. וראה גם דבריו לספר תהלים (פא, ו) בהקשר דומה, וזו לשונו: "עדות ביהוסף שמו. כלומר, זכר ועדות שם זה החוק שהיא תקיעת שופר ביהוסף. יהוסף ויוסף כמו יוחנן ויהוחנן, יונדב ויהונדב". הסבר לשינוי זה מופיע ב"תרומת הדשן" (חלק א' סימן רלג), וכה דבריו: "ובשם יהונתן דקדקתי בספר שמואל, ביהונתן בן שאול, דמאז שכרת הברית עם דוד, נכתב בכל מקום 'יהונתן', ומקודם לכן נכתב ברוב המקומות 'יונתן'".
שאלה: לעבוד כסוכן של כבלים או אינטרנט: האם מותר להיות סוכן מכירות שטח חברת כבלים כמו הוט או יס? ולשכנע אנשים לעשות כבלים? ומה לגבי חברות אינטרנט ללא סינון?
תשובה: אסור, שהרי מפרסמים דברים לא ראויים. מעין דבר זה, פעם שאלו את הנודע ביהודה אם מותר לעסוק בעבודה מסוכנת (צייד) והנודע ביהודה השיב שמעיקר הדין מותר להסתכן (כטיפוס על פיגומים וכד')לצורך פרנסתו אבל צייד זה עבודה של עשיו הרשע ולא שייכת ליהודים. יש מספיק תחומים להתפרנס ואם ילך בדרך נכונה הקב"ה ישלח לו את פרנסתו ויהיה לו פרנסה ברווח בצורה מכובדת.
שאלה: מבנה גחלים בצורת פרמידה: ביום טוב חג השבועות הדלקתי מנגל, כמובן על פי כללי העברת האש, אלא שעל מנת להבעיר את הגחלים נקטתי בשיטה ידועה: סידור הגחלים זה על גבי זה ליצירת מבנה מעין פרמידה. במבנה יש חלל ואף גג. בתוך המבנה מניחים מקור אש ואז הגחלים בו נשרפים בנקל. האם יש בזה איסור אוהל ארעי? אני מניח שהחלל שבמבנה בנפח של כשני אגרופים. אשמח למקורות.
תשובה: היות ואתה לא צריך את החלל, אפשר לסמוך על השיטות שמתירות אם הוא לא צריך את האוהל לצורך החלל. אפשר לשים קודם כל את הגחלים שלמעלה (שיחזיק ביד אחת או ששני אנשים יעשו יחד) ולאחר מכן לשים את הגחלים התחתונות, ואז זה שינוי.
שאלה: קריאת ספרי חול: השו"ע (או"ח סי ש"ז סעיף ט"ז) כותב שאסור לקרוא ספרי חול, האם על-פי זה צריך לאסור כיום קריאת ספרי חול?
תשובה: אם זה ספרי לימוד, כגון: חשבון, גאוגרפיה ואסטרונומיה, אין לאף אחד מונופול עליהם וזה שייך גם לעולם התורה. ח לא אסרו ללמוד את חוכמת הכרת העולם. ח התכוונו לספרים של סיפורים שאין בהם ערכים אמיתיים שנועדו לבלות את הזמן או לגרות את היצר הרע, על דברים כאלו אנו אומרים שאדם ימנע מלקרוא אבל לא על ספרי מדע. לפי הרבה ראשונים גם בשבת מותר לאדם ללמוד חוכמות. מותר לקרוא ספר על שיגור חללית לירח, זה ענין מדעי, או על צוללת שעברה באזור הקוטב הצפוני אבל ספרים של בילוי או גירוי אסור.
שאלה: להחזיר את ממוני מהגנב בגניבה: אם ידוע לי שאדם מסויים חנות רימו אותי ממונית, האם מותר לי להחזיר את הממון ע"י לקיחה של דבר מסוים שלהם ללא ידיעתם?
תשובה: אם אתה לוקח על מנת להכריח אותם לשלם לך וללכת איתך למשפט, זה היה מותר. אבל זה לא נהפך להיות שלך ואסור לקחת חפץ שאינו שלך. אא"כ זה אותו חפץ ששילמת עליו.
שאלה: למסוק זיתים שהעירייה נתנה לגוי: אני גר במעלות והערייה נתנה לערבי במתנה את עצי הזית של הערייה. האם מותר לי למסוק את הזיתים האלה?
תשובה: אסור.
שאלה: מצוות חיבוט ערבה משנה את לוח השנה: לכם. מן הכלל "לא אד"ו ראש" למדים שיום א דראש השנה לא יחול בימי א כדי למנוע מצב שיום חיבוט ערבה יחול בשבת ובכך תתבטל מצוות חיבוט הערבה. איני יודע מה מקור מצוה זו אולם תקיעת שופר ונטילת לולב הינן מצוות מפורשות בתורה. שאלתי: למה להן לא חששו, ותקיעת שופר בשבת ראש השנה מבוטלת. גם נטילת לולב ביום א של סוכות שבשבת - מתבטלת? ומועדים לשמחה.
תשובה: : מצוות שהיו מהלכה למשה מסיני היו מצוות שהיה עליהם ויכוח ופקפוק על ידי הצדוקים. כדי להתמודד מול הערעור של הצדוקים הקפידו על מצווה זו. מצוות שהם מהתורה אין חשש שיפקפקו בהם. הנה גם אתה בשאלתך אינך מפקפק במצוות שופר ואתה מעלה תמיהות בנוגע למצוות חיבוט ערבה. משום כך חכמים הקפידו במיוחד על כך.
שאלה: לברך בגלל הנכנסין והיוצאים: כתוב בגמרא: "תנא הפותח מברך לפניה והחותם מברך לאחריה והאידנא דכולהו מברכי לפניה ולאחריה היינו טעמא דתקינו רבנן גזירה משום הנכנסין ומשום היוצאין". השאלה היא: בגלל אלה שנכנסים ויוצאים מברכים גם לפני וגם אחרי? הרי זה להוסיף עוד 4 ברכות? ולא רק זה אלה שעושים זאת בגלל אלה שנכנסים ויוצאים ולא כמו שצריך להיות? אם יש כמה תשובות אשמח לקבל את כולם.
תשובה: באופן אמיתי כל אחד חייב והשאלה היא האם הוא יכול להיפטר של מישהו אחר. אנחנו לא מוסיפים ברכה אלא שוקלים האם לפטור את העולה לתורה של הראשון או האחרון. ובשביל שהמאחרים והיוצאים, הגם שלא עשו כדין, לא יגיעו לטעות מברך כל אחד ולא מסתמך על האחרים.
שאלה: לשון הרע על חברה: לכבוד הרב, כיום יש מחשבונים מתקדמים ("מחשבונים גרפיים") שאסור להכניס אותם לבחינות הבגרות מכל מיני סיבות. אצלנו במכללה מותר להכניס אותם. הבעיה היא שאחת האפשרויות במחשבון היא לכתוב בו דברים ולשמור, אז בעצם בת יכולה להיכנס למבחן עם מחשבון ולתוכו להכניס את החומר למבחן. נראה לי שראש החוג לא יודעת מזה (מיכולות המחשבון). שאלתי היא: יש לי חברה אחת (חוזרת בתשובה) שמשתמשת במחשבון הזה ומכניסה לתוכו את כל החומר למבחן (לשאלות התיאורטיות), האם מותר לי לספר לראש החוג לגבי המחשבון בכללי? לגבי הבת? עוד הערה מאד חשובה- ראש החוג שלנו רוכשת אמון מלא בתלמידות- זה יכול לערער את האמון שלה בנו? (אם כן- יהיה לי קשה לגרום לזה- לפגוע באמון של מישהו). -ניסיתי לדבר עם הבת- אבל אני לא יודעת עד כמה זה יועיל בעתיד. לכבוד הרב וחודש טוב!
תשובה: : לדעתי ראש החוג יודעת ומכירה את המחשבונים. אם היא לא יודעת ניתן להגיד לה. מעבר לכך אין את צריכה להגיד על בת ספציפית.
שאלה: לטבול במים שאובים עם כוונות: הרב ענה שמי שסיכם עם סופר סת"ם שיטבול צריך לטבול דווקא במקווה ולא באמבטיה משום הונאה. אבל הרי הבן איש חי בתורה לשמה כותב שמקוה שאוב מועיל לטבילת גברים אף עם הכוונות? השאלה נשאלה בהמשך לשאלה "טבילת מקוה באמבטיה ביתית"
תשובה: זה נכון. אבל עיסקה נעשית על דעת מה שמקובל ולא על ידי דעת פוסק זה או אחר. נכון שמים שאובים מועילים לטבילת גברים אבל זה בדיעבד ולא לכתחילה. וההדבר היותר ברור, שהקונה סיכם עם הסופר על טבילה התכוון למקווה.
שאלה: שופר ראש השנה ויוה"כ: בביהמ"ק היו תוקעים בשופר בראש השנה כשחל בשבת, וח גזרו שלא תוקעים במדינה, עפ"י שיש מצווה בתורה: "יום תרועה יהיה לכם"- וזו הסיבה שבימינו אין תוקעים בשופר בראש השנה. השנה יצא גם יוה"כ בשבת - אין מצווה בתורה לתקוע בשופר ביוה"כ (למעט ביובל, אבל לא זה המקרה) - ולכן לכאורה כאשר יוה"כ יוצא בשבת - יש לבטל את תקיעת השופר בסיום הצום, (כי שבת יוצאת לאחר סיום הצום) או לכל הפחות לחכות עד ליציאת השבת ע"מ לתקוע בשופר. יום כיפור האחרון חל בשבת - אבל מסיבה מסויימת תקעו בשופר לפני צאת השבת. איך יתכן שכשמדובר במצווה ממש - לא תוקעים בשופר, ואילו כשמדובר במנהג מחללים את השבת ותוקעים בשופר? (האם הזמן שבין צאת הצום ליציאת השבת- הוא זמן שבו מותר גם בשבתות רגילות לעבור על איסורי דרבנן?)
תשובה: : כפי ששמת לב מדובר על זמן שהוא לאחר שקיעה. נכון שבדרך כלל מקפידים במוצאי שבת לחכות עם איסורי שבת יותר זמן, וזה כולל גם איסורר דרבנן, זאת משום שאנשים יבואו להתבלבל בין איסורי תורה לאיסורי דרבנן. אבל לצורך מצווה כשהציבור עושה זאת בצורה מסודרת התירו איסור דרבנן.
שאלה: כשרות אבקות חלבון בכללי: ממה שבדקתי, לרוב אבקות החלבון אין כשרות, ויש בודדות עם כשרות בארץ. אני שומר כשרות, אבל לפי המנהג שלנו מותר לאכול חלב נוכרי כל עוד המוצר כשר. השאלה שלי היא מה כבר יכול להיות לא כשר באבקת חלבון? אני משער שרק עניין החלב נוכרי בגלל חלבון מי גבינה המצוי באבקות. ואם זה חשוב לציין אני בעיקר שואל על אבקת החלבון (אבקת חלבון דיימטייז- Elite Whey Isolate).
תשובה: וברכת ד' יש אבקת חלבון כשרה. בברכת התורה והאארץ הרב יהודה הלוי עמיחי מכון התורה והארץ כפר דרום אשקלון
שאלה: קשר הציצית: ידוע המנהג של חלק מיוצאי תימן לכרוך י כריכות בציצית, ואז ה, ואח"כ ו ושוב ה, ע"פ דברי מרן ה"שתילי זתים" זצ"ל (סימן יא סע יד ס"ק מג). אמנם שאלתי היא לכבוד הרה"ג שליט"א, אינה כמה כריכות כורכים הנוהגים כן, אלא באיזה קשר נהגו לקשור - ספרדי אשכנזי? לכבוד הרב הי"ו.
תשובה: היו בזה מנהגים שונים ולא דיקדקו בזה כיון שרק קשר ראשון דאורייתא והשאר על פי המנהג.
שאלה: שאלה בהלכות לשון הרע: האם ישנה בעיה של לשון הרע להגיד על אדם חי שהוא רווק, שהרי יש בזה מעט גנאי? וכן האם ישנה בעייה של לשון הרע להגיד על אדם שהלך לבית עולמו, וכל חייו היה רווק, לבוא ולהגיד עליו את הנתון הזה?
תשובה: : תלוי מה הצורך באמירה ובאיזה צורה נאמר. אם לא נאמר בהקשר של גנות מותר לומר.
שאלה: רכיבה לנשים ללא אוכף: האם רכיבה על סוס ללא אוכף שמיכה מותרת לנשים?
תשובה: מותר.
שאלה: האם הבעל יכל לעזוב את אישתו בהריון?: האם מותר לבעל לעזוב את אישתו בהיותה בחודש השמיני להריונה, לשלוח לה תביעת גירושין טרם הולדת הילד המשותף? ולהשאיר אותה ללא תכולת הדירה כלל? האם מבחינת ההלכה חל איסור כלשהו? אמא שלי אמרה שבארץ מולדתה היה איסור על הבעל לעזוב ולהתגרש עם אישתו בהיותה בהריון.
תשובה: על פניו זו שאלה שלא ניתן לענות עליה במסגרת זו מאחר והיא מורכבת מפרטים רבים. רוב בתי הדין בישראל לא נותנים גט בזמן ההריון מבחינה מוסרית.
שאלה: ברכת המוציא על לחם קיסמים: האם ניתן לברך המוציא על לחם קיסמים שמכיל 30 קמח חיטה? ב
תשובה: אם הקמח מורגש והוא המרכיב החשוב מברכים המוציא.
שאלה: תולעים בשוקולד: פתחתי חבילת שוקולד חדשה שאוחסנה במזווה כמה שבועות וגיליתי עליה תולעת חיה, דקה, באורך 3 מ"מ. על פני חלק מקוביות השוקולד היו קבוצות של חורים קטנטנים (כגודל חוד מחט). שיתכן כי הם בועות משעת הייצור של השוקולד. מה עלי לעשות בחבילה? (שברתי את הקוביות ולא היו סימנים של חורים או מחילות נוספים)
תשובה: אם יש תולעת וודאי שיש לזרוק אותה. אם בדקת 2-3 חורים ולא היה בהם שום שארית של ביצים, גללים או שיריים מהתולעת מותר לאכול את השוקולד.
שאלה: כשרות ברשת המזון שופרסל: האם אפשר לסמוך על כשרות רשת השופרסל כאשר קונים פירות וירקות? האם הפירות והירקות מעושרים?האם הופרשו מהם כבר תרומה ומעשרות?
תשובה: וברכת ד' ברור שברשת הגדולה יש הקפדה על ערלה, תרומות ומעשרות וכד', על כן אפשר לסמוך על הכשרות. אבל ידוע שבכל מקום גדול יש לפעמים בעיות ונפילות ועל כן יש מהדרין לחזור ולהפריש בבית תרומות ומעשרות, אבל זה רק מגדרי הידור, מבחינה הלכתית בודאי שיש שם השגחה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: בטל בשישים ביין ופסטה: לכבוד הרב. לפני מס שנים עבדתי ביקב ויצא לי לחזות במלאכת סחיטת הענבים ביקב בימינו. שמתי לב, שכאשר פורקת המשאית המובילה את הענבים לבור השחיטה, מצויים בעלי חיים (כגון: לטאות, צרעות, חרקים וכו ) בין אשכולות הענבים, שכמובן נסחטים בבור ועוברים ליין שאחר כך מבוקבק. לשאלתי נאמר לי, שאין בזה בעיה וזה בטל בששים. א. האם כך הדבר, ויש פה משום בטל בששים? ב. אם יש בזה משום בטל בששים, מדוע זה אינו תקף גם למאפים ופסטות מקמח לא מנופה, הרי ודאי שזה לא מגיע לאחד חלקי ששים?
תשובה: יש תהליך מיון שמוציאים את השרביטים של הענבים קודם שסוחטים אותן וחלק גדול מהלטאות יוצא בשלב זה. אלה שנשארות מתפרקות בתהליך התסיסה והחלקים שנשארים מהם שוקעים למטה ואחר כך מסננים אותם. אולי מי ששותה אינו יודע שהיין שאנחנו שותים עובר הרבה מאוד סינונים והשקעות, כלומר: גורמים לכל המוצקים שבו לשקוע בתחתית, ואדם ששותה יין שותה רק את המיץ של הענבים ולא את שאר החרקים.
שאלה: בורקס גבינה בתנור של חמין בשרי: חיממתי בתנור סיר חמין בשרי (מכוסה). הוצאתי את הסיר ומיד שמתי במקומו תבנית לא מכוסה עם בורקס גבינה. במשך כל הזמן התנור פעל ללא הפסקה לפני שחיממתי את סיר החמין התנור היה פרווה, האם בדיעבד ניתן לאכול את הבורקס?
תשובה: בזה אחר זה לא צריך לחשוש. יש לנו כלל שריחא לאו מילתא. בדברים גושיים אין חשש של אדים. וכשהאוכל מחומם זה אחר זה בוודאי שאין צריך לחשוש לזיעה.
שאלה: טבילת כלים מיצרן לא שומר מצוות: ב ה האם צריך להטביל כלים שנקנו מייצרן המחלל שבת בפרהסייה? (או שיש דעות הסוברות כך? ומה נפסק)
תשובה: לא צריך. רק כלים שנקנו מגוי צריכים להטביל.
שאלה: לקום אחרי חצות לקריאת שמע ואיסור נגיעה: א. אם אדם ישן במיטתו וקם לאחר חצות לילה, אך נזכר שלא קרא שמע שעל המיטה! האם צריך לקרוא ברכות השחר וברכות התורה כדי לקרוא קריאת שמע שעל המיטה? ב. האם אסור מצד ההלכה להעביר חפצים מיד ליד בלי ליגוע (כשמדובר באדם לא נשוי)?
תשובה: א. אם ישן שינת קבע והוא רוצה להמשיך לישון עד הבוקר יאמר ברכות התורה ואח"כ קריאת שמע, ובבוקר לאחר שישן יאמר ברכות השחר. ב. אין איסור להעביר חפץ מיד איש ליד אישה כשלא נוגעים בגוף (אם אינם נשואים).
שאלה: ברכה על מרק טחון: לכבוד הרב, מה מברכים על מרק טחון, כמו לדוגמא מרק כתום או כל ירק אחר? עיקר המרק אלו ירקות מבושלים כשבסוף הבישול טוחנים אותם למחית. מראש.
תשובה: היות וכולם יודעים שהצבע של המרק הוא מהירק יברך בורא פרי האדמה, למרות שלא ניכרת צורת הירק.
שאלה: מעביד שמדווח עלי יותר שעות:. אני עובדת במקום מסוים רבע משרה, היום נודע לי כי המעביד מעביר את פרטיי לשני מקומות שונים ע"מ לקבל ת עבור משכורתי. אני עובדת 10 ש"ש שבועיות והמעביד העביר למקום מסוים הודעה שאני עובדת 6 ש"ש ולמקום אחר הודעה שאני עובדת 10 ש"ש. מה עליי לעשות? האם מחובתי לדווח על כך? אודה לתשובתכם המכובדת.
תשובה: על פי הפרטים שמסרת אין הכרח שהמעסיק שלך מדווח בשקר. יכול להיות מצב שכמה גופים משלמים על עבודה א"כ מדוע להחזיקו ברמאות? אם ודאי לך שהוא מרמה,כמובן שמצוה עלינו למנוע רמאות אך לא ברור שהדיווח שלך יועיל, אולי הוא יפטר אותך ויקח אחרת כדי להמשיך לרמות? הרב מיכאל יומטוביאן
שאלה: תפילה ועבודה לחייל משוחרר: אני חייל משוחרר ואני עכשיו עובד בין השעות 7 עד 4 מינימום ( הכוונה שאני לא יודע אם אספיק להניח תפילין עד השקיעה) אז שתי שאלות: 1) האם אני יכול להניח תפילין בעלות השחר או שאני חייב לחכות לזמן צ"ות, ואם אני לא יכול אז מתי צריך להניח אולי באמצע התפילה? 2 ) זו שאלה קצת לא קשורה, לפעמים אנחנו מסיימים את העבודה במחסן יחסית מוקדם, אז נגיד קורה מצב שמסיימים לעבוד ב-2 ונשארים לשבת עד השעה 4 בשכר, והמנהל יודע על זה אבל בעל העסק לא יודע על זה, האם זה גזל? (ראוי לציין שבתלוש של השעות אדם שהולך הביתה לפני ארבע נרשם לו שיצא מוקדם)
תשובה: 1. אפשר להניח תפילין בשעת הדחק לפני עמוד השחר בלי ברכה ולברך לפני ברכת יוצר אור. 2. מותר להישאר כיון שזהו סדר העבודה במחסנים, לפעמים אפשר לסיים לפני הזמן והבעלים מביאים את זה בחשבון.
שאלה: חנוכת בית לאחר הפרדת הקומות: הוריי גרים בבית של 2 קומות ועשו חנוכת בית בזמנו. אני כרגע גר עם אישתי וילדיי בקומה העליונה ועשינו הפרדה על ידי שיפוץ בין הקומות. האם במצב כזה אנו צריכים לעשות חנוכת בית? וברכה
תשובה: אין חיוב גמור אבל טוב לעשות חנוכת הבית כיון שאתם דיירים חדשים שם.
שאלה: איך נכון לרשום ולהגות את השם: איך נכון לכתוב את השם - נועם- ולהשתמש בו, עם ו(נועם) או בלי(נעם), והאם זה משנה?
תשובה: זה לא כל כך משנה. נכון לכתוב את השם כמו שכתוב בתורה.
שאלה: קריאת שם על שם שני בני אדם שנפטרו: בספר ישועות מרדכי (עמוד 112) כתוב בשם הגר"מ אליהו זצ"ל: "לא קוראים לאדם על שם שני בני אדם שנפטרו". מה המקור של ההלכה הזאת? האם זה נאמר גם כן לגבי שמות של צדיקים? (כגון מרדכי על שם הרב זצ"ל ועוד שם על שם סבא רבה שנפטר)
תשובה: המקור הוא הגיוני, שלא ליצור מצב של כאילו וויכוח בשמיים. בכלל עדיף לא לתת שתי שמות בשביל לא ליצור עירבוב בתוך הנפש של אדם. ואם כן, אז לא על שם שני בני אדם שונים. הרב מרדכי אליהו נקרא מרדכי על שם מרדכי היהודי מאחר ונולד באדר ולא על שם שני בני אדם.
שאלה: וביערת הרע מקרבך: האם מותר לי לקיים מצות "וביערת הרע מקירבך" ולהציל מאיסור כשמדובר בעיתונים שנמצאים בבית שלי (כשאני סמוך על שולחן אבי) כשיש בהם תמונות לא צנועות, ז"א שהעיתונים הם כביכול לא שייכים לי. האם מותר לי לזרוק אותם בלי שאף אחד ידע? זה לא נחשב כגזל?
תשובה: אם אף אחד לא ידע שזרקת מותר. אם יגרום לריב נראה לי שלא כדאי מאחר ואינך חייב לבערם שהם אינם שלך.
שאלה: קביעת שמות לגרים: האם יש כללים בנושא בחירת השם לגר או גיורת?
תשובה: לא שמעתי על דבר כזה. צריכים רק שיהיה שם יהודי.
שאלה: השינויים בנוסח התפילה בשבת: לכבוד הרב למה בשבת, בתפילה של קבלת שבת, אומרים בתפילת 18 הנוסח וינוחו בה ובשחרית של שבת הנוסח וינוחו בו ובמנחה הנוסח וינוחו בם?
תשובה: יש שלושה חלקים לשבת. יש שבת בראשית, יש כנגד יציאת מצרים ויש כנגד הגאולה. כנגד שבת בראשית אומרים "וינוחו בה", בחינת עולם סביל ופחות פעיל. יציאת מצרים זה יותר פעיל ולכן אומרים "בו". לעתיד לבוא כולם ינוחו ולכן אומרים "בם כל ישראל". המקור לשלושת מדרגות השבת הוא בזוהר.
שאלה: כדורים בהכשר לא ידוע: קניתי כדורים טבעיים לשינה, ובין המרכיבים מופיע ג לטין. על האריזה רשום הכשר של רב שאיני מכיר ("כשר בהשגחת הרב משה סעדון"), אך לא מוזכר שם של מקום או גוף כשרות מוכר (רבנות של עיר מסויימת, או בד"צ ידוע כלשהו וכדו ). האם יש בזה בעיה? אציין שהכדורים הם בצורה של "כמוסות ג לקפס", דהיינו כדורים עשויים ג ל (מוקשה), אך כמעט שאין בהם טעם כלל (כך שאולי אפשר להקל משום שאינם טעימים עכ"פ הכדורים מוגדרים (על האריזה) כתוסף תזונה, ולא כתרופה).
תשובה: אם אין טעם והשימוש הוא לצורך תרופתי ומותר.
שאלה: נדנדה על עץ בשבת: הרב ליאור השיב שאם זה "צידי צדדים" מותר לנדנד בשבת. האם מדובר גם עם העץ עצמו זז מחמת השימוש בערסל או רק בעץ חזק? ב השאלה נשאלה בהמשך לשאלה "להתנדנד בערסל בשבת"
תשובה: אם העץ מתנדנד יש בזה בעיה.
שאלה: להכין תרנגול הודו בחג ההודיה: האם מותר להשתתף בסעודה של חברים שמכינים תרנגול הודו בתאריך של חג ההודיה (thanksgiving בלעז)? אומנם הם מכינים דוקא הודו בתאריך הזה כפי הנהוג אבל מעבר לכך אין עוד סממנים של חגיגה.
תשובה: הרב הנקין בשו"ת בני בנים ח"ג דן בזה והורה להיתר משום שזה רק פוקלור בעלמא והם עושים זאת להנאתם.
שאלה: יהודי שמת על קידוש ה': הרב הסביר את הסברא שיתכן שאדם יקבל שכר על מעשה שהוא לא עשה אך הוא לא הביא מקור לזה ואני מעונין לדעת מה המקור לכך שאדם שנהרג ע"י יהודי זוכה למשהו יותר גבוה למי שנהרג לא בצורה טבעית בצורה אחרת כמו כן לא מובן לי איך שמו של הקב"ה מתקדש ע"י זה שיהודי מת (אם היהודי היה עושה זאת מבחירה זה היה מובן שרואים שעמו מוכן למות לכבודו) השאלה נשאלה בהמשך לשאלה "מת בגלל שהוא יהודי"
תשובה: : כמו שיסורין הם כמו מזבח כפרה על עוונות, גם אם האדם לא בחר ביסורין, כך גם למות על קידוש ה' על היותך יהודי. המיתה היא יסורים רבים והאדם התייסר על כך שהוא יהודי. יש כאן זיכוך נפש של אדם מישראל. הנפש של יהודי שנהרג על קידוש ה' נהפכה להיות כחפץ של קדושה בעולם, שהשתמשו בה לקדש את ה'. הכיצד יש בכך קידוש ה'? נכון שבכל פעולה של הריגת יהודי ע"י גויים יש גם חילול ה' אולם חוץ מהחילול ה' המקומי, המאבק שיש בין הגויים לישראל והניסיון של הגויים לשבור את הזהות היהודית שלנו ולמרות הכל "עליך הורגנו כל היום" ואנו ממשכים להיות עם ישראל מכוח ובזכות כל הבירורים שמתעוררים בדבר הזהות שהיהודית שלנו.
שאלה: הכנת תה בשבת לספרדים: כב הרב ברצוני לשאול איך מכינים תה בשבת לספרדים: א. עם שקיות תה (ויסצוקי). ב. עם תמצית תה שהוכנה לפני שבת. איך ב-2 האפשרויות מכינים תה בשבת, מה קודם למה (מים, סוכה התה עצמו וכו')? וכן לגבי שוקו, קפה ונס קפה? ו ה יברך את הרב!
תשובה: פרטים שונים יש בהכנת שתיה חמה בשבת. הכלל הבסיסי שנכון לרוב ככל הדעות והמקרים שיש להכין שתיה חמה בכלי שלישי  מיחם לכוס, מהכוס לכוס נוספת ושם לשים את הרכיבים. אמנם יש מקרים שאף בכלי שני אפשר ומאידך יש מחמירים בכלי שלישי אולם הכלל הזה נכון כאמור לפסיקה המקובלת. לפרטים נוספים אפשר לעיין במהדורה האינטרנטית של הספר 'פניני הלכה שבת' שנמצא באתר.
שאלה: מדרש מעשי בראשית: בילקוט מעם לועז של רבי יעקב כולי זצ"ל בפרשת בראשית חלק א פרק ד עמוד ס כתב ש"השמש היא בעלת שני פנים סותרים מצידה הפונה כלפי הארץ הרי היא של אש, ומצידה הפונה כלפי השמים היא של ברד. ובחורף הצד של הברד כלפי הארץ, וכך עושה צינה הרבה." וגם כתב בהמשך שהשמש בשחרית אינה חמה כלכך כמו באמצע היום, וזהו מפני שהיא מצוננת חומה במים, אבל לאחר שעוברות ב וג שעות חוזר חומה לקדמותו מקורות: פרקי דר"א פ"ו. חן טוב די"ד וקשה לי: א. איך אומר שהשמש מצידה הפונה לשמים הוא ברד והרי היום ב"ה יש טיסות לחלל ולא גילו ממצא כזה? ב. אם אומר שהחמה לא חמה בשחרית מצינת המים העליונים, מה יגידו הארצות שהיא מעליהם באותו זמן, והרי אצלם היא חמה?
תשובה: : אתה צודק שלפי הידיעות המדעיות שבימינו הדברים לא כפי שנכתבו. אם כן יש לנו שתי אפשרויות, או לומר שהדברים שנכתבו אינם כפשוטם אלא רק משל לדברים רוחניים ולא תאור פיזי, או שנאמר שהדברים נכתבו על בסיס הידיעות והמחשבות שהיו ידועות באותם זמנים אולם כיום שמדע שונה צריך לתת משמעות אחרת למה שאנו רואים מול עינינו. התפתחות המדע גם היא מושגחת על ידי הקב"ה. קצב גילוי המדע מתאים לאיזה תורה צריכה להתגלות. היום נאמר רעיונות על פי המדע שידוע לנו היום וזאת התורה שצריכה להתגלות בימינו.
שאלה: נטילת ידים לפני סעודה עם טבעת: לכבוד הרב, האם בדיעבד נטילה עם טבעות שאני נוהגת בד"כ להסירן נחשבת כנטילה? מה דין הברכה? השאלה נשאלה בהמשך לשאלה "הורדת טבעות לנטילת ידיים"
תשובה: אם הטבעות רפויות, בדיעבד הנטילה עלתה. אולם אם הן צמודות יש לחזור וליטול, וממילא יש לברך שוב.
שאלה: כיצד לאהוב יותר את אשתי: מה ניתן לעשות כדי לאהוב יותר את אשתי ולהרגיש שאני אוהבה יותר?
תשובה: : לא לראות שום דבר כמובן מאליו. אשתך קמה בבוקר - לקב"ה. אשתך לא מצלצלת אליך שמונים פעמים ביום וחלק מהזמן היא מתאפקת וחיה ללא ביטוי ההשתוקקות שלה אליך - לה'. אשתך מצלצלת אליך עשרים פעם ביום - לה', שהרי זהו ביטוי לכך שהיא משתוקקת אליך. בדברים שיש בה חסרונות, לקב"ה על החסרונות שיש בה, משום שבמקומות שהיא חסרה שם תוכל להיות לצידה לעשות עימה חסד וכמה כיף לעשות חסד. נקודת חסרון היא אופציה נפלאה למגע אוהב. בדברים שאישתך מוכשרת וטובה, ודאי לה'.
שאלה: טיול עם כלב בשבת: בהמשך לתשובה, האם מותר בשבת לחבר את הכלב לרצועה בכדי להוציא אותו לטיול? רוב הזמן הכלב בחצר ומידי פעם מוציאים אותו לטיול. השאלה נשאלה בהמשך לשאלה "כלב מוקצה בשבת"
תשובה: אם מדובר בכלב מבויית שחוזר מעצמו לביתו ואין צורך לרדוף אחריו או 'לשכנעו' בדרכים שונות לחזור מותר לחברו לרצועה.
שאלה: אם זה טבעי למה זה קשה: הרב קוק בעין איה שבת - מדבר אודות השמחה שהיא מידה כל כך טבעית לאדם, אבל אם כך למה היא המידה הכי קשה לרכוש. אם זה טבעי זה אמור להיות קל כמו שיש לאדם כשרון לנגן זה טבעי בשבילו והוא לא צריך להתאמץ.
תשובה: : הדברים מזכירים את מה שלמדנו לגבי מצוות יראת ה', שאם יש לאדם יראת ה' זהו הדבר הכי קטן והכי פשוט אולם אם אין לאדם יראה קשה מאד לרכוש זאת. כך גם השמחה, אם יש לאדם שמחה אזי זה טוב ונעים והיא הולכת וגוברת בכל רגע. אולם אם אין לאדם שמחה, כנראה שאדם איבד את המבט שמביא שמחה ואז קשה לשנות מבט. ילד קטן שמח באופן טבעי. ההתמודדויות שיש לנו עם התחרותיות שיש בחיים גונבת לנו את השמחה. ההשתחררות מהמבט החיצוני והכמותי שמודד הצלחה בתוצאות היא תשחרר את האדם ותביא לו באופן טבעי שמחה.
שאלה: המקור לגן עדן וגיהנום בתורה: איפה כתוב בתורה שיש גן עדן למי שעושה מצוות ומעשים טובים וגיהנום וכף הקלע וכל העולמות האלו על מי שעושה רע, איפה זה כתוב?
תשובה: בפרשת בחוקותי יש שכר לעושה מצווה ועונש לעושי עבירה. השכר שם הוא שכר בעולם הזה. ושאלו שם המפרשים, מדוע לא הוזכר עולם הבא ששם ניתן עיקר השכר? ועל כך הביא הכלי יקר י' טעמים, מדוע לא הוזכר עולם הבא במפורש בתורה והוזכר רק ברמז. ואחת התשובות שוודאי שעל עשיה רוחנית חיובית יהיה שכר רוחני, החידוש של התורה שלא רק שכר רוחני יש כתוצאה מהמצוות אלא אפילו שכר בעולם הזה.
שאלה: נטילת ידיים במיץ על ידי קוף: יש לי כמה שאלות (אני יודע שהן נשמעות מגוחכות): אם קוף נטל את ידי, יצאתי ידי חובה? אפשר לנטול ידיים עם מיץ טבעי? אפשר לנטול ידיים עם יין לבן?.
תשובה: א. נטילה ע"י קוף בדיעבד נחשבת נטילה ואם יש לו מים נוספים יטול שוב בלא ברכה.  שו"ע קנט יא ומ"ב עד  ב. הכרעת המ"ב שבשעת הדחק נטילה מועילה במיץ טבעי ולא ביין. אולם לא יברך על נטילה כזו וכשיהיו לו מים יטול שוב ללא ברכה.  שו"ע קס יב  מ"ב סד  שעה"צ סט
שאלה: בירור בדברי הרב קוק בענייין קברי צדיקים: בשו"ת משפט כהן סימן קמז כותב הרב קוק: "דנהי שמצינו בכלב שהשתטח על קברי אבות, וכיו"ב בכ"מ בגמ ". כלומר: שהרב קוק אומר שיש הרבה מקומות בתלמוד שמסופר שהשטחו על קברי אבות. השאלה שלי היא היכן מצינו בתלמוד מקורות נוספים לכך חוץ מהסיפור על כלב?
תשובה: (כלב - סוטה לד ע"ב)  תענית טז ע"א  תענית כג ע"ב  בבא מציעא פה ע"ב  סוטה יד ע"א בהגהת הב"ח. ראה גם במדרש איכה על הפסוק "מה לידידי בביתי".